A ka lidhje mes video lojrave të dhunshme dhe krimeve?
Amerika, Evropa dhe Azina lindore janë tregje të rëndësishme për këto lojra që po përhapen edhe në Indi, Brazil, Rusi dhe Azinë juglindore
Analistët përllogarisin se në vitin 2012 për video lojrat u shpenzuan rreth 70 miliardë dollarë në mbarë botën. Përdorimi i këtyre lojrave është në rritje në Indi, Brazil, Rusi dhe në Azinë juglindore, ndërsa në Amerikën veriore, Evropën perëndimore dhe Azinë lindore ato përbëjnë tregje të rëndësishme. Ndërsa imazhet e video lojrave bëhen gjithnjë e më reale dhe më të dhunshme, ngrihet pyetja nëse ekziston një lidhje mes dhunës që përmbajnë këto lojra dhe dhunës në realitet. Masakra e kryer nga një 20 vjeçar në një shkollë në Konektikat ka ringjallur debatin rreth dhunës, duke nxitur ligjvënësit që të bëjnë thirrje për të analizuar më me kujdes dhunën që përmbajnë video-lojrat. Por provat nuk mbështesin argumentin se dhuna në këto lojra shkakton dhunën në jetë, thotë James Ivory, profesor i komunikimeve në Universitetin Virginia Tech, i cili studion ndikimet e video lojrave. Ai foli me Zërin e Amerikës me Skype: Lojrat e dhunshme janë popullore. 8 prej 20 video lojrave më të shitura në vitin 2011 përmbanin dhunë intensive si dhe gjuhë apo përmbajtje seksuale të papërshtatshme për moshën nën 17 vjeç. Avokatja mbrojtëse, Rene Sandler ka përfaqësuar klientë, të cilët luanin me këto lojra të dhunshme, ku sa më shumë vrasje kryen aq më shumë pikë fiton. Video lojrat ndryshojnë nga filmat ose mediat e tjera sepse përdoruesit e këtyre lojrave janë pjesëmarrës aktive dhe jo shikues pasive, por profesori Ivory thotë se pjesëmarrja në këto veprime nuk duket të ketë ndikim negativ: Lojtarët nuk i ngatërojnë lojrat me realitetin, thotë ky lojtar, nxënës në shkollën e mesme. Wayne LaPierre, kreu i Shoqatës Kombëtare të Armëve, nuk është dakord me këtë vlerësim. Loja popullore 'Grand Theft Auto' është mes lojrave të veçuara nga zoti LaPierre për natyrën e saj të dhunshme. Njëri prej krijuesve të kësaj loje, Navid Khonsari, i tha Zërit të Amerikës se ai u rrit duke luajtur këto lojra në Iran, Kanada dhe në Shtetet e Bashkuara. Profesori Ivory i Universitetit Virginia Tech thotë se fokusi i dhunës virtuale mund të kufizojë diskutimet e rëndësishme rreth rregullave për armët dhe kurimin e shëndetit mendor. Megjithë vemendjen e kohëve të fundit tek dhuna në video lojra, hetuesit e masakrës në shkollën fillore Sandy Hook në Njutaun të Konektikat nuk kanë përcaktuar ende nëse vrasësi 20 vjeçar ishte përdorues i video lojrave të dhunshme.